**Τι είναι οι συζυγίες του ρήματος;**

Χωρίσαμε ως τώρα τα ρήματα, σύμφωνα με την κατάληξη στο α' ενικό του ενεστώτα, σε δύο φωνές, την ενεργητική και την παθητική. Όμως, επειδή είμαστε προσεκτικοί και μελετηροί, διαπιστώσαμε ότι μπορούμε να χωρίσουμε τα ρήματα και σ' άλλες μικρότερες κατηγορίες, ανάλογα με τον τονισμό τους. Για παράδειγμα τα ρήματα της ενεργητικής φωνής δεν τονίζονται όλα στην ίδια συλλαβή, και από τα ρήματα της παθητικής άλλα τελειώνουν σε -**ομαι** και άλλα σε -**ιέμαι** ή -**ούμαι**. Για πρόσεξε τα παρακάτω:

|  |  |
| --- | --- |
| α' | β' |
| λ**ύ**νω, γρ**ά**φω, ντ**ύ**νω, ξ**έ**ρω, αφ**ή**νω | μιλ**άω**-μιλ**ώ**, γελ**άω**-γελ**ώ**, αδικ**ώ** |
| λύν**ομαι**, γράφ**ομαι**, ντύν**ομαι** | μιλ**ιέμαι**, γελ**ιέμαι**, αδικ**ιέμαι**-αδικ**ούμαι**, φοβ**άμαι** |

Όπως διαπιστώνεις από τα ρήματα της ενεργητικής φωνής άλλα **τονίζονται** στην **παραλήγουσα**, (α' στήλη) ενώ άλλα  **τονίζονται**στη**λήγουσα** (β' στήλη). Από τα ρήματα της παθητικής φωνής άλλα τελειώνουν σε -ομαι και **τονίζονται** στην **προπαραλήγουσα**  κι άλλα τελειώνουν σε -ιέμαι ή -ούμαι ή -άμαι και **τονίζονται** στην **παραλήγουσα**.

Οι φιλόλογοι δεν μπορούσαν να αφήσουν αυτή τη διαφορά, χωρίς να την κατατάξουν σε κάποια κατηγορία. Έτσι, μπορούμε να χωρίσουμε τα ρήματα ανάλογα με τον τονισμό τους σε δύο **συζυγίες**:

* στην **α' συζυγία** κατατάσσονται τα ρήματα που **τονίζονται** στην **παραλήγουσα** της ενεργητικής π.χ. **τρέ**χω, **παί**ζω ή στην **προπαραλήγουσα**  της παθητικής, π.χ. **λύ**νομαι, **γρά**φομαι
* στη **β' συζυγία** κατατάσσονται τα ρήματα που **τονίζονται** στη **λήγουσα** της ενεργητικής, π.χ. μι**λώ**, γε**λώ** (ή στην παραλήγουσα αν είναι σε -άω, μιλ**ά**ω) και στην **παραλήγουσα**της παθητικής, π.χ. μι**λιέ**μαι, προσποι**ού**μαι, φοβ**άμαι**.

Δυστυχώς δεν τελειώνουν εδώ τα βάσανα...

Μελετώντας πάλι τα ρήματα της **β' συζυγίας**, διαπιστώνουμε από τον τρόπο που κλίνονται ότι δεν έχουν τις ίδιες καταλήξεις:

|  |
| --- |
| **ενεργητική** |
| αγαπ**ώ** ή αγαπ**άω**αγαπ**άς**αγαπ**ά**ή αγαπ**άει**αγαπ**άμε**ή αγαπ**ούμε**αγαπ**άτε**αγαπ**ούν(ε)** | θεωρ**ώ**θεωρ**είς**θεωρ**εί**θεωρ**ούμε**θεωρ**είτε**θεωρ**ούν** |   |
| **παθητική** |
| αγαπ**ιέμαι**αγαπ**ιέσαι**αγαπ**ιέται**αγαπ**ιόμαστε**αγαπ**ιέστε**ή αγαπι**όσαστε**αγαπ**ιούνται**ή αγαπ**ιόνται** | θεωρ**ούμαι**θεωρ**είσαι**θεωρ**είται**θεωρ**ούμαστε**θεωρ**είστε**θεωρ**ούνται** | θυμ**ούμαι/άμαι**θυμ**άσαι**θυμ**άται**θυμ**ούμαστε/**θυμ**όμαστε**θυμ**άστε/**θυμ**όσαστε**θυμ**ούνται** |

Αφού διαφέρουν ως προς τον τρόπο που κλίνονται, ας τα κατατάξουμε σε δύο τάξεις.

* Στην **α' τάξη** θα ανήκουν εκείνα τα ρήματα της β' συζυγίας  που κλείνονται στην ενεργητική σε **-ώ, -άς, -ά**και στην παθητική σε **-ιέμαι, -ιέσαι, -ιέται**
* Στη **β' τάξη** θα ανήκουν εκείνα τα ρήματα της β' συζυγίας που κλείνονται στην ενεργητική σε -**ώ, -είς, -εί**και στην παθητική σε **-ούμαι, -είσαι, είται ή ούμαι/άμαι, -άσαι, -άται**

**Συγκεντρωτικός πίνακας**

|  |
| --- |
| **Οι φωνές** |
| **ενεργητική φωνή** | **παθητική φωνή** |
| **γράφω, γελώ, θεωρώ** | **γράφομαι, γελιέμαι, θεωρούμαι** |
| ανήκουν όσα έχουν κατάληξη -ω στο α' πρόσωπο της οριστικής του ενεστώτα | ανήκουν όσα ρήματα έχουν κατάληξη -μαι στο α' ενικό της οριστικής του ενεστώτα |

|  |
| --- |
| **Οι συζυγίες** |
| **α' συζυγία** | **β' συζυγία** |
| **γράφω** - **γράφομαι**στην ενεργητική τονίζεται στην παραλήγουσαστην παθητική τονίζεται στην προπαραλήγουσα | **γελώ - γελιέμαι, θεωρώ - θεωρούμαι, θυμάμαι**στην ενεργητική τονίζεται στη λήγουσαστην παθητική τονίζεται στην παραλήγουσα |
| **α' τάξη** | **β' τάξη** |
| **ώ** ή **άω****άς****ά** ή **άει** | **-ιέμαι****-ιέσαι****-ιέται** | **-ώ****-είς****-εί** | **-ούμαι ή -άμαι****-είσαι ή -άσαι****-είται ή -άται** |

Ήρθε η ώρα της άσκησης και της εξάσκησης

* [Να βρεις σε ποια συζυγία ανήκουν τα παρακάτω ρήματα. (1η) \*](http://users.sch.gr/ipap/Ellinikos%20Politismos/Yliko/askisis%20nea/sizigia1.htm)
* [Να βρεις σε ποια συζυγία ανήκουν τα παρακάτω ρήματα. (2η) \*](http://users.sch.gr/ipap/Ellinikos%20Politismos/Yliko/askisis%20nea/sizigia2.htm)
* [Να βρεις σε ποια συζυγία ανήκουν τα παρακάτω ρήματα. (3η) \*\*](http://users.sch.gr/ipap/Ellinikos%20Politismos/Yliko/askisis%20nea/sizigia3.htm)
* [Να βρεις σε ποια συζυγία ανήκουν τα παρακάτω ρήματα. (4η) \*\*](http://users.sch.gr/ipap/Ellinikos%20Politismos/Yliko/askisis%20nea/sizigia4.htm)
* [Να βρεις σε ποια συζυγία ανήκουν τα ρήματα του κειμένου. (5η) \*\*](http://users.sch.gr/ipap/Ellinikos%20Politismos/Yliko/askisis%20nea/sizigia5.htm)
* [Να βρεις σε ποια συζυγία ανήκουν τα ρήματα του κειμένου. (6η) \*\*](http://users.sch.gr/ipap/Ellinikos%20Politismos/Yliko/askisis%20nea/sizigia6.htm)
* [Να βρεις σε ποια τάξη ανήκουν τα ρήματα της β' συζυγίας. (1η) \*](http://users.sch.gr/ipap/Ellinikos%20Politismos/Yliko/askisis%20nea/sizigiaB-taxi1.htm)
* [Να βρεις σε ποια τάξη ανήκουν τα ρήματα της β' συζυγίας. (2η) \*](http://users.sch.gr/ipap/Ellinikos%20Politismos/Yliko/askisis%20nea/sizigiaB-taxi2.htm)